De fleste har oplevet at miste deres nøgler. Men at miste en raket det sker for de færreste. Det uheldige er nu alligevel sket for foreningen Danish Space Challenge. Raketten er forsvundet efter at være blevet skudt af i Skydeområdet Tranum. - Raketten er designet og bygget af foreningens medlemmer, og den repræsenterer en hel del arbejde. Desuden er der noget elektronik ombord, som vi gerne vil have tilbage, og som har kostet os nogle penge, siger formanden for foreningen, Jeppe Locht i en pressemeddelse. Raketten er tre meter lang, lavet af metal og vejer 23 kg. Den er sidst set i lørdags på Skydeområde Tranum. Dusøren er 1000 kr, og man kan kontakte Jeppe Locht på 2169 1650, hvis man har oplysninger om den forsvundne raket.
Foreningen Danish Space Challenge efterlyser en raket, som de har mistet i Skydeområde Tranum. De udløver en dusør til finderen.